Elõzze meg a szén-monoxid-mérgezést
Bár egyre több lakásban van már szén-monoxid-érzékelõ, a tûzoltókat továbbra is gyakran riasztják mérgezéses esetekhez, az elmúlt idõszakban évente legalább egy tucat ember bele is halt a mérgezésbe.
A katasztrófavédelem és a fogyasztóvédelem közösen adott tájékoztatást a szén-monoxid-mérgezések leggyakoribb okairól, a megelõzés lehetõségeirõl, illetve a veszélyes gázkoncentrációra figyelmeztetõ készülékek beszerzésével összefüggõ tapasztalatokról. A katasztrófavédelem 2012 óta minden olyan helyszínen szemlét tart, ahová szén-monoxid jelenléte miatt riasztottak tûzoltóegységet. 2012-ben az érintett otthonok csak 17 százalékában volt szén-monoxid-érzékelõ, az arány az idén már elérte az 58 százalékot.A veszélyes gáz miatt 2012-ben 192, 2013-ban 342, tavaly már 430, az idén pedig csak október közepéig 283 alkalommal riasztották a tûzoltókat, és az idén eddig 220-an szenvedtek mérgezést. A belélegzett mérges gáztól évente tucatnyi ember veszti életét.

Fontos a karbantartás

A szén-monoxid veszélyes mértékû feldúsulásának okai között a nyílt lánggal égõ fûtõberendezés mûszaki kialakítása, az elmaradt karbantartás, valamint az elégtelen levegõ-utánpótlás szerepel. De a rendszeres kéményseprõi ellenõrzés hiánya is bajt okozhat.

Sok a megbízhatatlan készülék

Koszorús László Gáspár fogyasztóvédelemért felelõs helyettes államtitkárt azt hangsúlyozta: nagyon fontos, hogy mindenütt legyen szén-monoxid-érzékelõ, ugyanakkor figyelmeztetett arra, még ma is sok a megbízhatatlan készülék a boltok polcain. (A fogyasztóvédelem tavalyi próbavásárlásain, illetve ellenõrzésein negyvenkét termékbõl mindössze tizenkettõ bizonyult kifogástalannak). Ezérttanácsos mindig tüzeléstechnikai szakboltban megvenni az érzékelõt.A megbízható termékek listája megtalálható a fogyasztóvédelem honlapján. A teszteken megbukott érzékelõk egy része nem jelezte a szén-monoxid életre is veszélyes koncentrációját, míg a többi akkor is jelzett, amikor nem volt gáz a környezetében. Mivel ezeknek a termékeknek van szavatossági idejük, a lejáratot követõen újat kell vásárolni.A készüléket szemmagasságban, a tûzzel mûködõ fûtõeszköztõl egy méterre, lehetõleg nem sarokban kell elhelyezniahhoz, hogy az a legnagyobb biztonságot nyújtsa.
Szén-monoxid-mérgezés